alexandrainst/scandi-wiki huggingface dataset:
Aktiv skøyteklubb

Aktiv Skøyteklubb (ASK) er eit norsk idrettslag som held til i Oslo og har Valle Hovin kunstisbane som heimebane.

Aktiv Skøyteklubb er stifta som Arbeidernes Skøiteklub i 1924, parallelt med Arbeidernes Idrettsforbund som vart stifta same år. Klubben var leiande på skøyter i arbeidaridretten i hovudstaden på 1920-talet og fekk m.a. Hans Engnestangen som medlem då han gjekk over frå Brandbu Idrettsforening i 1928. Han sette norske arbeidarrekordar på alle distansar som medlem av klubben. 

På 1930-talet ville klubben satse på sykkel og skifta namn til Arbeidernes Cykleklubb i 1929. Dermed overlet dei skøytehegemoniet på arbeidarsida i Oslo til andre klubbar. I siste halvdel av 30-talet skifta prioriteringane att og i 1935 tok dei attende det gamle namnet sitt i ny form, Arbeidernes Skøyteklubb. Men dei fekk ikkje att den gamle posisjonen med ein gong. Etter krigen hadde dei òg dei borgarlege klubbane å konkurrere med på grunn av forbundssamlinga. 

For å kunne konkurrere på like fot med dei borgarlege om å få arrangere inntektsbringande storstemne måtte dei kunne skilte med eigne toppløparar, og det fekk dei først i form av Arne Johansen, som tok bronse på 500 m i OL 1952. Året etter kom russar-epoken, som med eitt fekk norsk skøytesport til å verke nokså akterutsegld. Men i Knut Johannesen fekk ASK fram ein ny storløpar som hadde talent og vilje nok til å ta på seg det treningsarbeidet som måtte til for å kunne svare når raske russarar skaffa seg store forsprang føre 10 000 m. 

ASK var no etablert som storklubb og fullverdig medlem av Oslo-alliansen som sto ansvarleg for og fekk inntektene av alle storstemna i hovudstaden. Talent frå andre distrikt som Sigrid Sundby, Ivar Eriksen og Per Willy Guttormsen melde seg inn i klubben og blei populære og framgangsrike utøvarar. 

Ut på 70-talet var skøytemarknaden i nedgang og det var teikn til at det ikkje lenger var rom for 3 skøyteklubbar i hovudstaden. For å sikre seg mot å gå tapande ut av denne prosessen vedtok klubben i 1978 etter lange og harde diskusjonar å skifte namn frå Arbeidernes til det meir nøytrale Ask Skøyteklubb. Då den store krisa kom i 1986, var det òg ganske raskt stort sett forbi med dei to andre som leverandørar av talent til skøyteeliten, og Ask var den som sto att og kunne halde skøytesporten i hevd i hovudstaden. På denne tida var Geir Karlstad og Petter Andersen to framtredande toppløparar, som òg var rekruttert frå andre klubbar. 

På grunn av uheldige økonomiske omstende måtte klubben ha ein omstart i 2001 og fekk då sitt noverande namn, Aktiv Skøyteklubb. Sidan det har klubben drive godt og får på nytt fram eigne talent med Allan Dahl Johansson som det fremste.

Offisiell nettstad 
http://www.aktivsk.no/

Skeisesport
Idrettslag
Idrettslag skipa i 1924
Shogun

Shogun (japansk 将軍 shōgun) er ein japansk embetstittel som mesteparten av tida frå 1192 til 1867 viste til den utøvande makta i Japan. I shoguntida var keisaren av Japan berre nominelt statsoverhovud. Dette enda med Meijirestaurasjonen.

Ordet «shogun» tyder 'feltherre' eller 'general'. Den komplette tittelen seii taishōgun (征夷大将軍) tyder 'den store generalen som kuar barbarar', det vil seia innfødde ainuar som heldt til på Honshu og Hokkaido.

Tokugawashogunatet 

Under Tokugawashogunatet var Japan eit militærdiktatur med shogunen i Edo som den verkelege herskaren i landet. Keisarbyen Kyoto var framleis offisiell hovudstad i landet, men keisarfamilien og adelen rundt han hadde inga reell makt. Under denne perioden isolerte Japan seg frå omverda. Det tillét berre svært avgrensa kontakt med utlendingar i form av nederlandske protestantiske handelsmenn på øya Dejima i hamna til Nagasaki.

Shogunatet byrja slå sprekker på i midten av 1800-talet, og ende til slutt med Meijirestaurasjonen. Etter 250 år fekk keisaren makta attende og shogunatet og samuraiordninga blei avvikla.

Japanske shogunar 
Årtala viser til tida då kvar shogun sat ved makta eller hadde tittelen

Kjelder

Denne artikkelen bygger på «Shogun» frå ,  den 25. desember 2017. 
 oppgav desse kjeldene:  
 

Japansk historie
Japanske ord og uttrykk
Militære gradar
Trysilgutten

Trysilgutten IL, til vanleg kalla berre Trysilgutten, er eit idrettslag i Trysil rekna som verdas eldste skiklubb. Han blei stifta 20. mai 1861 som Trysil Skytte- og Skiløberforening. På 1870-talet gjekk skyttarane ut av klubben og stifta Trysilfjeld Skytterlag. Det gjenståande idrettslaget endra då namn til Trysil Skiklub. Etter at nye idrettar kom inn blei namnet endra att i 1890 Trysil Idrætsforening. Etter at turn blei lagd til 1912 blei namnet Trysil Turn- og Idrætslag. I 1940 fekk laget sitt noverande namn, Trysilgutten.

I dag omfattar idrettslaget skiidrettane langrenn, hopp, skiskyting og kombinert i tillegg til friidrett, handball, turn, orientering og fotball.

Nokre kjende utøvarar frå klubben er Anita Moen, 
Per Bakken, Elling Rønes, Halvor Næs og Johan Sætre.

Kjelder

Denne artikkelen bygger på «Trysilgutten» frå ,  den 25. desember 2017.  
 
 Trysilgutten ILs hjemmeside

Skiklubbar i Noreg
Fotballag i Innlandet
Idrettslag i Innlandet
Idrett i Trysil
Skipingar i 1861
Tennisklubbar i Noreg
Inderøy Idrettslag

Inderøy Idrettslag er eit idrettslag frå Inderøy i Trøndelag. Det blei stifta i 1863, og er eit av dei eldste idrettslaga i Noreg. Opphavleg heitte laget Inderøens Skiløberforening, seinare bytta det namn til Inderøy turn- og idrettslag og til slutt Inderøy Idrettslag.

Klubben driv med idrettar som fotball, volleyball, friidrett, sykling, handball, vektløfting men har skiskyting og langrenn i hovudsetet. Inderøy har også eit godt orienteringsmiljø, med store profilar som mellom anna Per Morten Kvam. 
Langrennsmiljøet har også fått fram mange talent som Ole-Marius Bach, Kristin Gausen, Eirik Lorentsen og Julie Gausen. 

Inderøy Idrettspark har kunstgrasbane med løpebane rundt, ein tennisbane og ein basketballbane. Inderøy har 3 lysløyper. Desse er på Lyngstad (Kjerknesvågen, Rostad (Utøy) og Gran (Vuddu).

Kjelder
Denne artikkelen bygger på «Inderøy Idrettslag» frå ,  den 25. desember 2017. 
 oppgav desse kjeldene:  
 Oversikt over anleggene på Inderøy ILs nettsted

Bakgrunnsstoff 
 

Inderøy kommune
Idrettslag i Trøndelag
Idrettslag skipa i 1863
Velosiped

Velosiped (frå fransk vélocipède, sett saman av dei latinske orda for 'rask' og 'fot') er ei gammal nemning for sykkel. Det kan visa til dei eldste sykkeltypane som kom før den moderne sykkelen. Det kan til dømes visa til den såkalla veltepetteren med stort framhjul og lite  bakhjul.

Kjelder

Syklar
Franske ord og uttrykk
Romsonden Psyche

Psyche er ein planlagd NASA-romsonde til metallasteroiden 16 Psyche. Han vert etter planen skoten opp sumaren 2022 og kjem fram til asteroiden i 2026. Romsonden vil vera verksam i bane kring asteroiden i 21 månader og vil gå i lægre og lægre banar kring han.

Kjelder 
  Psyche: Journey to a Metal World  - Arizona State University

NASA-sondar
Sjakhtarsk rajon

Sjakhtarsk rajon (ukrainsk: Шахтарський район) er ein av 33 rajonar i Donetsk oblast i det søraustlege Ukraina. Det administrative sentrumet er byen Sjakhtarsk.

Donetsk oblast
Krigen i Donbas

Krigen i Donbas, òg kjend som Krigen i Aust-Ukraina, er ein pågåande konflikt i regionen Donetsbekkenet (Donbas/Donbass) aust i Ukraina. Han starta etter Den ukrainske revolusjonen i 2014 og Krimkrisa i 2014. Prorussiske separatistar i Donbas tok kontroll over statlege bygningar, og erklærte sjølvstende frå Ukraina. 6. april 2014 vart Folkerepublikken Donetsk erklært oppretta i oblasten Donetsk. 27. april same år vart Folkerepublikken Lugansk i Luhansk oblast erklært oppretta. Totalt 10 303 menneske hadde mista livet før 15. november 2017, og over 1,5 millionar var drivne på flukt.

Sjå også 
Krigen i Ukraina

Kjelder 

Denne artikkelen bygger på «Krigen i Donbass» frå ,  den 25. desember 2017.  

Konfliktar i 2014
Konfliktar i 2015
Konfliktar i 2016
Konfliktar i 2017
Gammaherpesvirus

Gammaherpesvirus (Gammaherpesvirinae) er ein underfamilie av herpesvirus med fire slekter. Dei har pattedyr som vertar. Epstein-Barr-viruset og Kaposi-sarkom-assosiert herpesvirus er døme på gammaherpesvirus.

Gammaherpesvirus føretrekkjer lymfocyttar som vertsseller. Dei ser òg ut til å føretrekkja løynde infeksjonar over lytisk øksling, der genomet til viruset finst i cytoplasma i form av eit sirkulært DNA-molekyl.

Gammaherpesvirusa kodar alle for tegumentprotein med domene som er homologe til enzymet fosforibosylformylglysinamid-amidotransferase (FGARAT). Korkje alfaherpesvirusa eller betaherpesvirusa har ein slik homologi. Dei FGARAT-homologe virusproteina spelar ei rolle i uverksamgjeringa av antivirusvern i vertssella.

Kjelder
Lymphocryptovirus

Lymphocryptovirus er ei slekt av gammaherpesvirus som har primatar som vertar. Epstein-Barr-viruset er det einaste menneskeviruset i slekta, og er typearten hennar.

Kjelder 

Gammaherpesvirus
S-75 Dvina

S-75 Dvina (Russisk: С-75 Двина]], NATO-namn Guideline, Pentagon-kodenamn SA-2) var eit sovjetisk luftvernmissil nytta av Egypt og Nord-Vietnam på 1960-talet og 1970-talet mot Israel og USA. Lockheed U-2-piloten Francis Gary Powers (U2-saka) vart nedskoten av sovjetiske Dvina-missil.

Ein radar på bakken mæler avstand og vinkel til målet, og ein høgdemålar mæler kor høgt målet er over bakken. Eit eldleiarsystem kalkulerarkursen til missilet og fjernstyrer det til målet for kollisjon. Systemet er rekna for å vere sårbart for elektronisk krigføring.

Referansar

Denne artikkelen bygger på «[[:sv>dato\ 25. desember 2017:S-75 Dvina|S-75 Dvina]]» frå ,  den 28. april 2019.  
 

Sovjetisk luftvern
Bakke-til-luft-missil
Sovjetisk militærutstyr
Nord-Vietnam

Nord-Vietnam (Den demokratiske republikken Vietnam, på vietnamesisk Việt Nam Dân Chủ Cộng Hòa) vart grunnlagt av Hồ Chí Minh i 1945, formelt anerkjend i 1954, og sameint med Sør-Vietnam i 1976, 15 månader etter at nordvietnamesiske styrkar erobra Saigon). Hovudstaden i Nord-Vietnam var Hanoi.

Den kommunistiske republikken vart ved grunnlegginga i 1950 berre anerkjend av Folkerepublikken Kina og Sovjetunionen. I 1954 slutta krigen mellom vietnamesiske revolusjonære og Frankrikes kolonistyrke etter eit fransk nederlag i slaget ved Dien Bien Phu. I 1954 anerkjende Frankrike republikken som eit sjølvstendig land, og delinga av Vietnam vart dermed anerkjent av fleire andre vestlege land. Første statsminister og president var Ho Chi Minh, som leia landet fram til sin død i 1969.

Etter delinga fylgde ei masseutvandring frå nord til sør og motsett. Særleg var det mange katolikkar som flykta frå kommuniststyret. Medan buddhismen og andre austlege religionar stort sett vart akseptert, vart kristendomen sett som ein framand religion og ein arv frå kolonitida. 

Dei viktigaste jordbruksområda i Vietnam ligg i sør, og Nord-Vietnam hadde difor dårlegare vilkår for framgang enn Sør-Vietnam. Likevel klarte landet å sørgja for høg vekst i jordbruket ved hjelp av jordreformer som delte jorda ut til bøndene i landet. Dette førte til fengslingar av rike jordeigarar som nekta å gje frå seg markane dei hadde, og som ofte stod brakk. Den høgaste veksten opplevde industrien, som frå 20 industrianlegg i 1954 hadde omtrent 1200 anlegg i 1965.

Vietnamkrigen braut ut i 1957, og i 1959 avgjorde Nord-Vietnam seg for å leggja vekk ikkje-innblanding-politikken sin, og ein meir militant fløy av partiet vann fram, og byrja å støtta ein meir open krigsinnsats i sør. Detta medførte store kostnader, og landet vart meir avhengig av hjelp frå mellom anna Folkerepublikken Kina. Kinesiske styresmakter gav store summar til Hanoiregimet gjennom store delar av krigen. Allereie i slutten av 1950-åra byrja amerikanske soldatar å koma med status som rådgjevarar og treningspersonell, for å støtta Sør-Vietnam si regjering. I 1964 vart konflikten opptrappa, og amerikanarane byrja å senda større styrkar. Òg andre vestlege land, spesielt Australia, intervenerte. 

Noreg etablerte diplomatiske samband med Nord-Vietnam hausten 1971 (sjå Noregs ambassade i Hanoi). 30. april 1975 fall Saigon, og den kommunistiske Republikken Sør-Vietnam vart oppretta. Denne vart sameint med Nord-Vietnam 2. juli 1976 til Den sosialistiske republikken Vietnam.
1954 i Asia
Tidlegare land i Asia
Tidlegare land under den kalde krigen
Vietnam
Veltepetter

Veltepetter viser til syklar med svært store framhjul og små bakhjul som blei laga i den tidlege utviklinga av sykkelen. Den første veltepetteren blei laga i 1869, og dei var vanlege i to tiår, fram til utvikla av den moderne «tryggleikssykkelen» på 1880-talet.

Opphav

Franske Eugène Meyer fann opp det stabiliserte spilehjulet og ein sykkele med større framhjul i 1869. Rundt 1870 byrja mellom anna den engelske oppfinnaren James Starley og andre å laga syklar med stadig større framhjul. I 1878 byrja amerikanske Albert Pope å laga slike syklar utanfor Boston, og starta ei sykkeldille i Nord-Amerika.

Skildring
Framhjulet på ein veltepetter kunne ha ein diameter på opptil 1,5 meter. Hjulet blei laga slik for å retta opp i eit problem med tidlegare velosipedar med to like store hjul - ein måtte trø svært raskt for å oppnå høg fart. Som på tidlegare velosipedar hadde veltepetteren pedalar feste til framhjulet.

Det store framhjulet var først mogleg å laga etter at ein tok i bruk jernspiler for å byggja opp og stabilisera hjulet. Bakhjulet ble gjort mindre for å gjera fargreia lettare. Det kunne vera vanskeleg og farleg å sykla på den nye velosiped-versjonen, og etterkvart blei han kjend som «veltepetter» i Noreg. 

Sjølv om veltepetter-varianten av sykkel var kortliva, blei han eit symbol på den seine viktoriatida. Det var også med denne sykkelen av sykling som idrett og fritidsaktivitet blei utbreidd.

Galleri

Kjelder

 
Denne artikkelen bygger på «Penny-farthing» frå ,  den 25. desember 2017.

Bakgrunnsstoff 

Syklar
Skipingar i 1869
Plethodon montanus

Plethodon montanus er ein salamander som lever i Appalachane i Nord-Amerika.

Kjelder 

Salamandrar
9N314-M

9N314-M er eit stridshovud i missil av typen 9M38 og 9M38M1 brukt i luftvernsystemet SA-11 Gadfly

Referansar

Kjelder
https://www.rt.com/news/318592-report-buk-missile-crash/
http://www.telegraph.co.uk/news/worldnews/europe/ukraine/11928778/MH17-hit-by-Buk-missile-Ukraine-plane-crash-Russia-live.html
http://www.whathappenedtoflightmh17.com/a-detailed-description-of-the-buk-sa-11-which-could-have-shot-down-mh17/ 
http://www.whathappenedtoflightmh17.com/secret-buk-missile-tests-in-finland/ 
http://www.whathappenedtoflightmh17.com/dsb-final-report-doubts-does-a-9n314m-warhead-fit-on-9m38-missile/ 

Stridshovud
Strutsar


Strutsar (Struthio) er ei biologisk slekt med verdas største nolevande fuglar. Ho er einaste slekta i strutsefamilien, Struthionidae, som igjen er einaste familien i den biologiske ordenen Struthioniformes.

Ein har funne 10 artar av slekta Struthio, 8 av desse er utdøydde. Dei tidlegaste fossila frå denne slekta er frå tidleg miocen, for 20-25 millionar år sidan, og kjem frå Afrika, så det er foreslått at dei oppstod der. Deretter hadde dei spreidd seg til Eurasia i midten til sein miocen, 5-13 millionar år. Ved ca. 12 millionar år hadde dei utvikla seg til storleiken som vi er kjent med i dag. På denne tida hadde dei spreidd seg til Mongolia og seinare til Sør-Afrika.

Artslista
Struthio i rekkjefølgje etter eBird/Clements Checklist v2017 med norske namn etter Norske navn på verdens fugler:
 Slettestruts, Struthio camelus, Common Ostrich, Linné, 1758, (LC)
 Somalistruts, Struthio molybdophanes, Somali Ostrich, Reichenow, 1883, (VU)

Kjelder 
Denne artikkelen bygger på «Struthio» frå ,  den 1. oktober 2017.  
 
Referansar

Bakgrunnsstoff 

strutsefamilien
Fuglar i den afrotropiske regionen
Fugleslekter
NM i symjing 1968

Noregsmeisterskapen i symjing 1968 vart avvikla i Frognerbadet i Oslo i dagane frå 9. til 11. august 1968. Meisterskapen omfatta 18 individuelle tevlingar, likt fordelt mellom kvinner og menn, og dessutan tre stafettar, to for menn og ein med kvinner.

Menn

100 m fri

400 m fri

1500 m fri

200 m rygg

200 m bryst

200 m butterfly

400 m medley

Sviktstup

Kunststup

Kvinner

100 m fri

400 m fri

800 m fri

100 m rygg

200 m bryst

100 m butterfly

400 m medley

Sviktstup

Kunststup

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Noregsmeisterskap i symjing
Idrettstilskipingar i Oslo
NM i alpine greiner 1968

Noregsmeisterskapen i alpine greiner 1968 fann stad i Ørsta og i Narvik i mars månad. På Bondalseidet skisenter i Ørsta vart slalåm- og storslalåm-øvingane avvikla 2. og 3. mars, medan utforrenna vart arrangert i Narvik den 22. mars. Kongepokalane vart tildelt vinnarane i slalåm-tevlingane, Karianne Christiansen og Bjarne Strand.

Menn

Slalåm

Storslalåm

Utfor

Kvinner

Slalåm

Storslalåm

Utfor

Kjelder
Sportsboken 1968. Norsk kunstforlag. Oslo 1968.
Arbeiderbladet 23.3.1968

Noregsmeisterskap i 1968
Noregsmeisterskap i alpine greiner
Idrettstilskipingar i Møre og Romsdal
Idrettstilskipingar i Nordland
Idrett i Ørsta
Idrett i Narvik
Goughøya

Goughøya, òg kjent historisk som Gonçalo Álvares etter den portugisiske utforskaren, er ei vulkansk øy i Sør-Atlanteren. Administrativt er ho ein del av øygruppa Tristan da Cunha og ein del av det britiske oversjøiske territoriet St. Helena, Ascension og Tristan da Cunha. Øya har ikkje folkesetnad, sett bort frå personellet på ein vêrstasjon (vanlegvis seks personar) som det sør-afrikanske nasjonale antarctic-programmet har oppretthalde kontinuerleg på øya sidan 1956. Dette er ein av dei meste avsidesliggande stadane med konstant menneskeleg nærvære.

Goughøya ligg ca. 400 km søraust for Tristan da Cunha-øyane, 2400 km  nordaust for Sør-Georgia, 2700 km vest for Cape Town og over 3200 km frå det næraste punktet i Sør-Amerika. Flatevidda er ca. 90 km².

Nesten alle verdas par av tristanalbatross, Diomedea (exulans) dabbenena, hekkar på denne øya. Dessutan hekkar òg gulnasealbatross, Thalassarche chlororhynchos, sotalbatross, Phoebetria fusca, og mange andre stormfuglar på Goughøya. Tanagaren goughsporv, Rowettia goughensis, er ein fugleart som er endemisk til øya.

Kjelder 
Denne artikkelen bygger på «Gough Island» frå ,  den 26. desember 2017.  
 

St. Helena, Ascension og Tristan da Cunha
Øygrupper i Atlanterhavet
Hólladning

Ei hólladning er ei sprenglading som er forma slik at energien vert fokusert.  Ulike typar vert brukt for å forma metall, atomvåpen og trenga gjennom panser.  Ei typisk moderne hóllading kan trenga gjennom panserstål til omtrent 7 gonger diameteren til ladninga.

Ei typisk hólladning er laga av ein massiv sylinder av sprengstoff med ei konisk hóllading i den eine enden.  Dette holrommet er belagt med eit tett, formbart metall som til dømes kopar.  Når ladninga vert detonert frå den andre enden, vert koparen projisert ut i ein tynn,  flytande stråle med ein toppfart opp til 12 km/s.  Trykket som vert skapt tvingar metallet som vert treft til å gje seg og vert pressa unna i ein hydrodynamisk respons. 

Avstanden mellom materialet som skal penetrerast og metallkonusen av kopar kallast standoff. Denne avstanden trengst for at jetstrålen skal rekkja å strekkja seg ut for å gje best mogleg inntrengningsevne. Den optimale avstanden er vanlegvis ein avstand som er 3-6 gonger diameteren til ladninga (kaliber).

Holladningsprinsippet vart utnytta til panservernsvåpen først under andre verdskrigen, i den tyske invasjonen av Belgia i 1940. Mot slutten av krigen brukte òg andre land prinsippet i nokre av sine panservåpen.

Motmiddelet mot holladningsgranater er reaktivt panser.

Kjelder
Denne artikkelen bygger på «Hulladning» frå ,  den 26. desember 2017.

Bakgrunnsstoff 
 Utviklinga av holladninga (engelsk)
Ammunisjon
Eksplosiv
Stridshovud
NM i sykling 1968 på landeveg

Noregsmeisterskapen i landevegssykling 1968 fann stad i Bergen den 11. august 1968.

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Sport i 1968
Idrettstilskipingar i Vestland
Idrett i Bergen
Noregsmeisterskap i sykling
NM i sykling 1968 i tempo

Noregsmeisterskapen i sykling 1968 i temporitt vart avvikla i Sandnes 31. august og 1. september 1968.

50 km temporitt

100 km lagtempo

Kjelder
Sportsboken 1968. Norsk kunstforlag. Oslo 1968.

Noregsmeisterskap i 1968
Sport i 1968
Idrettstilskipingar i Rogaland
Noregsmeisterskap i sykling
NM i turn 1968 for menn

Noregsmeisterskapen i turn 1968 for menn vart avvikla i Bergen helga 20.-21. april 1968. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

Tolvkamp

Åge Storhaug var bestemann i 10 av dei 12 enkeltøvingane, medan Tore Lie var best i obligatorisk bøylehest og Trygve Gjerstad i obligatorisk ringar.

Kjelder
Sportsboken 1968. Norsk kunstforlag. Oslo 1968.
Arbeiderbladet 22.4.1968

Noregsmeisterskap i 1968
Noregsmeisterskap i turn
Idrettstilskipingar i Vestland
Idrett i Bergen
NM i turn 1967 for menn

Noregsmeisterskapen i turn 1967 for menn vart avvikla på Nøtterøy helga 25.-26. november 1967. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.

Tolvkamp

Kjelder
Arbeiderbladet 27. november 1967

Noregsmeisterskap i 1967
Noregsmeisterskap i turn
Idrettstilskipingar i Vestfold og Telemark
Idrett i Færder
NM i turn 1968 for kvinner

Noregsmeisterskapen i turn 1968 for kvinner vart arrangert i Sandefjord helga 11.-12. mai 1968. Deltakarane tevla i åttekamp, med både obligatoriske og sjølvvalde program i dei fire øvingane: bom, frittståande, hopp og skranke.

Åttekamp

Kjelder
 Sportsboken 1968. Norsk kunstforlag. Oslo 1968.

Noregsmeisterskap i 1968
Noregsmeisterskap i turn
Idrettstilskipingar i Vestfold og Telemark
Idrett i Sandefjord
SALT-avtalene

SALT-avtalene (Strategic Arms Limitation Talks) var to omgangar av nedrustningsforhandlingar og -avtalar mellom Sovjetunionen og USA. SALT I føregjekk mellom 1969 og 1972 og SALT II mellom 1972 og 1979.

Etter SALT-avtalene heldt nedrustningsforhandlingene fram som skulle føra til START-avtalene og Prøvestansavtalen frå 1996.

SALT I 
Forhandlingane vart innleidd den 17. november 1969 i Helsingfors og haldne fram anten i Helsingfors eller Wien. Forhandlingane var lenge fastlåste, men i mai 1972 vart det semje om å frysa talet utskytingspunkt for strategiske atomrakettar og avgrensa installasjonane med rakettforsvar (ABM) rundt desse. Avtala vart underteikna 26. mai 1972 av USAs president Richard Nixon og Sovjetunionens generalsekretær Leonid Bresjnev. Ein vart òg samde om å halda fram nedrustningsforhandlingane.

SALT II 
Nedrustningsforhandlingene heldt fram med å diskutera reduksjonar i talet på strategiske atomvåpen. Den 18. juni 1979 møttest USAs president  Jimmy Carter og Leonid Brezjnev i Wien og underteikna ein avtale om nedrustning. Seks månader seinare invaderte Sovjetunionen Afghanistan, og USAs senat ratifiserte difor aldri avtalen. Sjølv om avtalen formelt sett ikkje var bindande, har partane halde seg til avtalen sienare.

Bakgrunnsstoff 
 Avtaletekst SALT I
 Avtaletekst SALT II
 Avtaletekst  SALT II (forts.)
 Avtaletektsten frå USAs utenriksdepartement
 NuclearFiles.org Avtaletekst SALT II 1979

Den kalde krigen
Hendingar på 1900-talet
Internasjonale avtalar
Våpenkontroll